CELEX: 22014D0098
Language: ro
Date: 2014-05-16 00:00:00
Title: Decizia nr. 98/2014 a Comitetului mixt al SEE din 16 mai 2014 de modificare a anexei XV (Ajutoarele de stat) la Acordul privind SEE

30.10.2014   
            
            
               RO
            
            
               Jurnalul Oficial al Uniunii Europene
            
            
               L 310/65
            
         DECIZIA NR. 98/2014 A COMITETULUI MIXT AL SEE
   din 16 mai 2014
   de modificare a anexei XV (Ajutoarele de stat) la Acordul privind SEE
   COMITETUL MIXT AL SEE,
   având în vedere Acordul privind Spațiul Economic European („Acordul privind SEE”), în special articolul 98,
   întrucât:
   
               (1)
            
            
               Regulamentul (UE) nr. 1407/2013 al Comisiei din 18 decembrie 2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis
                   (1) trebuie încorporat în Acordul privind SEE.
            
         
               (2)
            
            
               Prin urmare, anexa XV la Acordul privind SEE ar trebui modificată în consecință,
            
         ADOPTĂ PREZENTA DECIZIE:
   Articolul 1
   În anexa XV la Acordul privind SEE, textul de la punctul 1ea [Regulamentul (CE) nr. 1998/2006 al Comisiei] se înlocuiește cu următorul text:
   „32013 R 1407: Regulamentul (UE) nr. 1407/2013 al Comisiei din 18 decembrie 2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis (JO L 352, 24.12.2013, p. 1).
   În sensul prezentului acord, dispozițiile regulamentului se citesc cu următoarele adaptări:
   
               (a)
            
            
               la articolul 1 alineatul (1) se adaugă următorul text: «Regulamentul nu se aplică sectoarelor care nu sunt reglementate de articolele 61-64 din Acordul privind SEE.»;
            
         
               (b)
            
            
               termenii «articolul 107 alineatul (1) din tratat» se citesc «articolul 61 alineatul (1) din Acordul privind SEE»;
            
         
               (c)
            
            
               termenii «articolul 108 alineatul (3) din Tratatul CE» se citesc «articolul 1 alineatul (3) din Protocolul 3 la Acordul privind Autoritatea de Supraveghere și Curtea de Justiție».”
            
         Articolul 2
   Textele Regulamentului (UE) nr. 1407/2013 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 3
   Prezenta decizie intră în vigoare la 17 mai 2014, cu condiția să se fi efectuat toate notificările prevăzute la articolul 103 alineatul (1) din Acordul privind SEE (2).
   Articolul 4
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 16 mai 2014.
      
         
            Pentru Comitetul mixt al SEE
         
         
            Președintele
         
         Gianluca GRIPPA
      
   
   
      (1)  JO L 352, 24.12.2013, p. 1.
   
      (2)  Nu au fost semnalate obligații constituționale.